laion/Wikipedia-Exotic huggingface dataset:
מאיר קסלר

הרב מאיר קסלר (נולד בא' באדר תשכ"א, 17 בפברואר 1961) הוא רבה של מודיעין עילית. נולד לרב שמחה וטובה גיטל קסלר בבני ברק, למד בישיבת פוניבז' לצעירים ואחר כך למד בישיבות קול תורה ובריסק. בשנת תשמ"א נשא את רחל, בתו של הרב ישראל קליינר ראש ישיבת בית הכרם. לאחר נישואיו התגורר בירושלים והמשיך את לימודיו בישיבת בריסק בראשותו של הרב אברהם יהושע סולובייצ'יק. בהמשך התגורר בעיר חדרה. עם פטירת אביו בכ"ו בסיוון תשנ"ו מונה לכהן תחתיו כרבה השני של מודיעין עילית. הרב קסלר אף חבר ופעיל בוועדת הרבנים לענייני חינוך שעל ידי מועצות גדולי התורה, ובוועדת הרבנים לענייני תקשורת. אשתו היא מחנכת וסופרת. תחת שם העט "רחל בן מנחם" פרסמה מספר ספרים, וכן סיפורים בזרקור. אסר על בחורי ישיבה לסוע באוטובוסים בעיר בשעות העומס מטעמי צניעות, אסר על אברכים להתנדב בשמירת העיר, אסר החזקת נשק לאברך, אסר על שימוש בתכנים של המחוז החרדי בגנים, אסר על נסיעה בבימבה בשבת ועוד. באמונתו יחיה, קרית ספר, תשע"א, באתר אוצר החכמה בית של עושר וכבוד, קרית ספר, תשע"א, באתר אוצר החכמה מאור שמחה, קרית ספר, תשע"ז, באתר אוצר החכמה נפש טובה, באתר אוצר החכמה הרב מאיר קסלר באתר בינינו שיעורי הרב מאיר קסלר באתר "קול הלשון" מאיר בן שמחה קסלר, דף שער בספרייה הלאומית לבית בייפוס: משה ויסברג, רבה של מודיעין עילית עבר התקף לב, באתר בחדרי חרדים ישראל כהן, ‏ראש ישיבת בית הכרם: הגאון רבי ישראל קליינר זצ"ל, באתר כיכר השבת, 3 בינואר 2016 שאול כהנא, ‏המלחמה ב'צינתוקים': אלפים חתמו; רבנים חדשים בוועדה, באתר כיכר השבת, 12 בינואר 2020 הספרים של מאיר קסלר, באתר "סימניה" חזקי שטרן, ‏במודיעין עילית נאסר על בחורי ישיבה לנסוע בתחבורה ציבורית | זו הסיבה, באתר כיכר השבת, 17 באוקטובר 2023 מושי הרמן, הגר"מ קסלר נגד השומרים: "אין לציבור לקחת חלק ולשאת בעול", באתר המחדש, ‏7 בדצמבר 2023 רבה של מודיעין עילית: "אברך לא מחזיק נשק", באתר ערוץ 7, 21 בפברואר 2023 ישראל כהן, ‏הרב קסלר נגד המחוז החרדי: "אסור לקבל מהם חומרים", באתר כיכר השבת, 7 באפריל 2017 חיים לב, "מכונית בימבה - אסורה בשבת", באתר ערוץ 7, 28 באפריל 2013 ערך זה הוא קצרמר בנושא רבנים ובנושא ישראלים. אתם מוזמנים לתרום לוויקיפדיה ולהרחיב אותו.
אונגר

האם התכוונתם ל... אוֹנַגֶר (Onager) - חמור הבר האסייתי שם משפחה שמשמעותו "יוצא הונגריה" אלעזר אונגר – האדמו"ר הראשון של חסידות דז'בנה אפי אונגר – מאיירת וסופרת ילדים ישראלית, שנרצחה עם בעלה בפיגוע ירי בנימין אונגר – חזן ישראלי ג'יי אונגר – מוזיקאי ומלחין פולק אמריקאי-יהודי הנרי אונגר (פרופסור) – ממייסדי המכון הפתולוגי ובית הספר לרפואה בירושלים הנרי אונגר – הוגה ומרצה ישראלי ממוצא פולני יעקב יצחק אונגר – אדמו"ר חסידות דומברובה בנו של הרב ישראל אלימלך אונגר חיים אליעזר אונגר – רב בעיר רודלוב, אדמו"ר בריישא ובניימארקט. בנו של הרב יעקב יצחק אונגר יהודה אונגר – רב בעיר סוקולוב, בנו של יעקב יצחק אונגר ישראל יוסף אונגר – אדמו"ר בעיר טרנוב. בנו של הרב יעקב יצחק אונגר יצחק שלמה אונגר – רב קהילת חוג חתם סופר בבני ברק ישראל אלימלך אונגר – אדמו"ר חסידות דומברובה מרדכי דוד אונגר (דומברובה) – אדמו"ר, מייסד חסידות דומברובה מרדכי דוד אונגר – האדמו"ר הנוכחי של "חסידות באבוב 45" משה אליקים בריעה אונגר – אדמו"ר חסידות דומברובה נעמי אונגר – סופרת ישראלית, ניצולת השואה ואם שכולה עמוס אונגר – יזם ודירקטור ישראלי צביקה אונגר – ניצול השואה ואב שכול, ממקימי קיבוץ מלכיה. בעלה של נעמי אונגר רמי אונגר – איש עסקים ישראלי, עוסק ביבוא מכוניות, בספנות ובנדל"ן שלום דוד אונגר – אדמו"ר חסידות דז'בנה שמואל דוד אונגר – ראש ישיבה ורב העיר נייטרה בסלובקיה. ממנהיגי יהדות סלובקיה שמעון אונגר – רבה של העיר אוסייק סטו אונגר – שחקן פוקר יהודי ארתור הונגר מלחין שווייצרי בתי אונגרין שכונה ירושלמית
חניבעל (238 לפנה"ס)

חניבעל היה מצביא קרתגי, שלקח חלק במלחמת שכירי החרב ונהרג במהלך קרב תוניס. לאחר קרב המשור, הפקיד מפקד הכוחות הקרתגיים חמלקרת ברקה את הסרת המצור על קרתגו בידי חניבעל. בעוד הוא עצמו יחד עם נארוואס יצא לדכא את ערי אפריקה המתמרדות. מפקד המורדים מאתוס חנה אותו זמן בתוניס. כדי לדכא את רוח המורדים, צלב לעיניהם חניבעל את ספנדיוס. אולם נהג ברשלנות ואפשר למאתוס להפתיע אותו ולהביס אותו בקרב. המחנה הקרתגי נבזז, מאתוס הוריד מהצלב את ספנדיוס וצלב עליו את חניבעל, ולידו שחט שלושים אצילים קרתגים. מאוחר יותר הגיע חמילקרת ברקה לאזור ולאחר שהתאחד עם כוחותיו של חנו הגדול הביס את מאתוס. פוליביוס, היסטוריה. כרך ראשון - ספרים א-ו. תרגם וכתב מבואות בנימין שימרון. ירושלים, מוסד ביאליק, תשנ"א (1991).
העסקה הטובה

העסקה הטובה (בגרמנית: Der gute Handel) היא מעשייה אנטישמית שלוקטה על ידי האחים גרים, והיא מספר 7 במעשיות האחים גרים. הסיפור הוא אחד מארבעת הסיפורים שליקטו האחים גרים, שבו קיימת אנטישמיות ברורה כלפי היהודים . איכר מכר את פרתו בשוק תמורת 8 מטבעות. בדרכו חזרה הוא עובר ליד בריכה והצפרדעים שבה מכריזות לעברו "שבע שבע שבע". הוא מנסה להסביר להן שיש כאן שמונה ולא שבע, אולם הצפרדעים אינן מקשיבות לו. ברוב זעמו הוא משליך על הצפרדעים את המטבעות ומצפה מהן להחזיר אותן בחזרה, אולם הצפרדעים כמובן אינן עושות זאת. כעבור תקופה שוב הוא קונה פרה והפעם שוחט אותה ומתכנן למכור את בשרה לקצב. בשוק נובח לעברו כלב "הב הב". הוא סבור שהכלב מתכוון לשאת עבורו את הבשר לקצב, ועל כן משליך את הבשר לעבר הכלב תמורת הבטחה שתוך שלושה ימים יקבל את כספו. כעבור שלושה ימים הוא כמובן לא מקבל את הכסף. הוא פונה אל הקצב ושואל אותו האם הכלב הביא את הבשר. הקצב סבור שמדובר במתיחה ומגרש אותו עם מטאטא. האיכר משוכנע שנעשה לו עוול, פונה אל המלך ומספר לו את סיפורו המשעשע. להפתעתו בת המלך ששומעת את הסיפור מתחילה לצחוק. המלך מכריז שהוא האדם הראשון שהצליח להצחיק אותה, והוא הבטיח את בתו למי שיצליח להצחיק אותה. אולם האיכר דוחה את הצעת החתונה בגסות, ומבקש שכר אחר. המלך זועם ומכריז שבעוד שלושה ימים יחזור ויקבל "את מלא החמש מאות". כאשר יוצא האיכר מהארמון משכנע אותו השומר לתת לו מאתיים. יהודי ערמומי אחד ששומע את כל הסיפור ניגש אל האיכר ומציע לו לתת לו את השלוש מאות הנותרים, בתמורה לכך שהיהודי ישלם כעת את אותו הסכום במטבעות קטנים יותר. האיכר הפתי מאמין והיהודי הרמאי מביא לו מטבעות גרועים ששווים פחות. כעבור שלושה ימים מגיע האיכר אל המלך לתבוע את החמש מאות. אולם אז מתברר שהמדובר בחמש מאות מלקות. האיכר מכריז שהן כבר אינן שלו, אז נכנסים השומר והיהודי לתבוע את המגיע להם והמלך מצווה להלקותם. השומר סובל בשקט, אולם היהודי בוכה ומכריז "אוי ואבוי איזה מטבעות כבדים". המלך נהנה מהמחזה ומציע לאיכר לקחת מחדר האוצרות ככל שירצה. האיכר שמח וטוב לב ממלא את כיסיו כסף וזהב והולך לבית המרזח לספור את כספו. היהודי מתגנב אחריו ושומע את האיכר התמים מכריז שהמלך סידר אותו, כיוון שאם היה נותן לו בעצמו היה יודע אם קיבל כפי שמגיע לו. אבל כעת כאשר הוא לקח הוא אינו יודע האם קיבל מספיק. היהודי ששומע כל זאת ניגש במהירות אל המלך ומספר לו שהאיכר דיבר בו סרה. המלך זועם מצווה להביא את האיכר לפניו, היהודי נשלח לעשות זאת. אולם האיכר מכריז שאדם עשיר כמוהו אינו יכול לבוא אל המלך בבגדים פשוטים. היהודי שרוצה להזדרז משאיל את מעילו היקר לאיכר. האיכר ניצב בפני המלך שמוכיח אותו על הדברים שאמר. האיכר מכריז: "מה שאומר יהודי זה תמיד שקר, אף מילת אמת לא יוצאת לו מהפה. הברנש הזה מסוגל אפילו לומר שאני לובש את המעיל שלו." היהודי נזעק ומכריז שזה אכן המעיל שלו. המלך מכריז שהיהודי בוודאי רימה אותם, ומצווה להלקות אותו. והאיכר חוזר הביתה שמח וטוב לב עם המעיל והאוצרות. היהודי בקוצים הסחבה הטובה השמש תוציא הכל לאור היום מדיה וקבצים בנושא העסקה הטובה בוויקישיתוף
גביע דייוויס 1984

גביע דייוויס 1984 הייתה התחרות ה-73 במניין מאז ייסוד התחרות. לתחרות נרשמו 62 נבחרות. התחרות נערכה בחסות חברת אלקטרוניקה יפנית NEC. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (2 בתי אירופה, בית אמריקה ובית המזרח). מנצחי הבתים האזוריים קיבלו זכות לעלות לבית העליון במקום 4 נבחרות החלשות של הבית העליון. מחזיקת הגביע נבחרת אוסטרליה הפסידה בחצי הגמר של הבית העליון לנבחרת ארצות הברית. המשחק על התואר התקיים בין נבחרת ארצות הברית לבין נבחרת שוודיה בגטבורג. הוא הסתיים עם התוצאה 1:4 לטובת שוודיה. 28-30 בספטמבר בעקבות המשחקים בין 8 נבחרות שהפסידו בשלב המוקדמות של הבית העליון אקוודור, הודו, גרמניה המערבית ויוגוסלביה נותרו בבית העליון. דנמרק, בריטניה, ניו זילנד ורומניה ירדו לבתים אזוריים. בעקבות משחקי הבתים האזוריים צ'ילה, יפן, ברית המועצות וספרד עלו לבית העליון. בשנת 1984 נבחרת ישראל שובצה בתת-הבית אירופה א' ונפגשה עם נבחרת פולין. לאחר ניצחון על פולין הנבחרת שיחקה נגד שווייץ. בעקבות ניצחון זה נבחרת ישראל עלתה למשחק נגד ברית המועצות על ראשות הבית. מנצחת המשחק הייתה מקבלת זכות לעלות לבית העליון בשנת 1985. המשחק הדרמטי הסתיים עם התוצאה 3:2 והוכרע במפגש האחרון בו שחר פרקיס הפסיד לאלכסנדר זברב. אתר התחרות
המרכז לתקשורת בינלאומית

המרכז לתקשורת בינלאומית באוניברסיטת בר-אילן (באנגלית: Center for International Communication) עוסק בהיבטים מחקריים ויישומיים של דיפלומטיה ציבורית וכיסוי תקשורתי של יחסים בינלאומיים. בראש המרכז עומד פרופ' איתן גלבוע. המרכז לתקשורת בינלאומית מסונף לבית הספר לתקשורת של אוניברסיטת בר-אילן, אשר בראשו עומד פרופ' שמואל ליימן-וילציג. המרכז לתקשורת בינלאומית הוא היחידי בישראל ואחד מהיחידים בעולם[דרוש מקור] העוסק בשלל ההיבטים של דיפלומטיה ציבורית ותקשורת, כולל טרור ומלחמה, דיפלומטיה ושלום, יחסי מסחר וכלכלה, תרבות וספורט, ארגונים בינלאומיים וארגונים לא ממשלתיים, ערכים, נורמות ומשפט בינלאומי. המרכז עוסק בתקשורת המסורתית כולל עיתונות, רדיו וטלוויזיה וכן בתקשורת החדשה הכוללת אתרי אינטרנט, בלוגים ורשתות חברתיות. פעילות המרכז כוללת מחקר בסיסי ויישומי, כנסים ארציים ובינלאומיים, פרסומים כלליים ומכווני מדיניות וקורסי הדרכה בסיסיים ומתקדמים. מטרת המרכז היא ליצור מודעות בקרב מנהיגים ומקבלי החלטות, במשרדי הממשלה, בכנסת ובקרב ארגונים ציבוריים לגבי החשיבות המתעצמת של תקשורת ודיפלומטיה ציבורית לביטחונה של המדינה ולתדמיתה בעולם. המרכז מגבש הצעות לאסטרטגיה וטקטיקה תקשורתית וכן תוכניות פרטניות בתחומי הדיפלומטיה הציבורית. התוכניות מבוססות על שימוש מושכל בכלים המודרניים של דיפלומטיה ציבורית כולל רשתות חברתיות, מיתוג, יחסי ציבור, תרבות, חילופי סטודנטים ומדענים, סיוע הומניטרי, עסקים, תיירות, שימוש בעמותות ובארגונים לא ממשלתיים, גיוס תפוצות, מעקב אחרי כיסוי תקשורתי וביצוע סקרי דעת קהל. חלק ניכר מפעילות המרכז מוקדש לאתגרים שעומדים בפני הדיפלומטיה הציבורית הישראלית ולדרכים שבהן ניתן להתמודד אתם. סדנת הדגל של המרכז היא הסדנה לדיפלומטיה ציבורית, תוכנית של 8 שבועות, המכוונת להכשרת סטודנטים ובוגרים מצטיינים לייצג את מדינת ישראל בזירה הבינלאומית. סדנה נוספת היא סדנת ליליאן וילדר למצוינות בתקשורת, שמטרתה להכשיר דיפלומטים, פוליטיקאים, אנשי מקצוע, אנשי תקשורת וכן סטודנטים ומנהיגים צעירים, לעמידה בפני קהל ומצלמה. כמו כן, המרכז לתקשורת בינלאומית מקיים קשרים עם בתי ספר תיכוניים בארץ, על מנת להנחיל את עולם הדיפלומטיה לנוער. סדנה נוספת היא סדנת ליליאן וילדר למצוינות בתקשורת, בהובלת אווה רוזנשטיין, שמטרתה להכשיר דיפלומטים, פוליטיקאים, אנשי מקצוע, אנשי תקשורת. המרכז מקיים קשרים מקצועיים ומדעיים עם המרכז לדיפלומטיה ציבורית באוניברסיטה של דרום קליפורניה, ובשיתוף אתו הוא קיים את הכנס הראשון על היבטים של דיפלומטיה ציבורית. אתר האינטרנט הרשמי של המרכז לתקשורת בינלאומית
תום סוויפט

תום סוויפט (ותום סוויפט ג'וניור; באנגלית: Tom Swift) הוא דמות בדיונית, העומדת במרכז העלילה של חמש סדרות ספרי מדע בדיוני והרפתקאות אמריקאים. הספרים מיועדים לנוער, ושמים דגש על נושאי מדע וטכנולוגיה. הכרך הראשון של סדרת תום סוויפט הראשונה הופיע ב-1910, ובסך הכל הופיעו במסגרת הסדרה כולה, למעלה מ-100 כותרים. יוצר הדמות הוא אדוארד סטרטמאייר (אנ') שייסד הוצאה לאור הנושאת את שמו. העלילות עצמם נכתבו לאורך השנים בידי סופרי צללים, והופיעו בדרך כלל תחת שם העט המשותף: "ויקטור אפלטון". הסדרה השנייה הופיעה תחת שם העט "ויקטור אפלטון השני". הדגש העיקרי בחוברות הוא על דמות הממציא כדמות ראויה להערצה וחיקוי. הספרים זכו להצלחה רבה, תורגמו לשפות רבות ונמכרו ברחבי העולם בלמעלה מ-30 מיליון עותקים. דמויות בולטות בעולם המדע הבדיוני, ואף המעשי כמו אנשי תעשיית המחשבים ציטטו את תום סוויפט כמקור השראה, מהם: אייזק אסימוב, סטיב ווזניאק ואחרים. מספר המצאות שאבו השראה ישירה מעלילות תום סוויפט, אחת מהם אף נושאת את שמו: אקדח הטייזר, שאב השראה מהספר "תומאס סוויפט והרובה החשמלי" - Thomas A. Swift's Electric Rifle.‏ ושמו של האקדח, TASER, הם ראשי התיבות של שם החוברת באנגלית. מדיה וקבצים בנושא תום סוויפט בוויקישיתוף ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
צ'יוויטנובה מארקה

צ'יוויטנובה מארקה (איטלקית: Civitanova Marche) היא עיירה הנמצאת בנפת מצ'רטה שבמחוז מארקה באיטליה, וממוקמת כ- 40 קילומטר מדרום-מזרח לאנקונה, בירת המחוז, וכ- 25 קילומטר ממזרח למצ'רטה, בירת הנפה. העיירה שוכנת על מישור ההצפה של הנהר קיינטי. זו עיירת נופש ותיירות, ויש בה גם נמל דייגים ומרכז לתעשיית הנעלה. בעיירה כמה ארמונות, וילות וכנסיות מהמאה ה-19 ומתחילת המאה העשרים, וכן שתי כנסיות מהמאה ה-13 וה- 14 שנבנו מחדש במאה ה-19. קרואטיה שיבניק, קרואטיה איטליה אסני (אנ'), איטליה ארגנטינה סן מרטין (אנ'), ארגנטינה פולין סקווינה (אנ'), פולין מדיה וקבצים בנושא צ'יוויטנובה מארקה בוויקישיתוף אתר האינטרנט הרשמי של צ'יוויטנובה מארקה צ'יוויטנובה מארקה, באתר אנציקלופדיה בריטניקה (באנגלית)
טיש (פירושונים)

האם התכוונתם ל... טיש – אירוע הנערך בחצרות האדמו"רים החסידיים גדעון טיש – כדורגלן ישראלי ג'יימס טיש – איש עסקים ופילנתרופ אמריקאי סטיב טיש – מפיק סרטים ואיש עסקים יהודי-אמריקאי פרסטון רוברט טיש – איש עסקים ונדבן יהודי-אמריקאי קלרה טיש – כלכלנית יהודייה-גרמנייה טש (פירושונים)
ריכוך

האם התכוונתם ל... ריכוך ארטילרי – הוא תהליך ירי ארטילרי המבוצע לעבר יעדים מוגדרים של האויב ריכוך מים – היא פעולה המפחיתה את ריכוז יוני הסידן או המגנזיום במים קשים מרכך שיער מרכך כביסה (אנ')
טופוגרפיה גרמניה

טופוגרפיה גרמניה (בלטינית: Topographia Germaniae) היא סדרה מרובת כרכים בשפה הגרמנית העוסקת באיור גאוגרפי של מדינות האימפריה הרומית הקדושה. הסדרה, שראתה אור במאה ה-17, כוללת יותר מ-2,000 תחריטים מפורטים של ערים, מנזרים וטירות ראויים לציון ברחבי האימפריה הרומית הקדושה, ונחשבת גם במאה ה-21 לאחת מיצירות המופת של האיור הגאוגרפי. יוצרי הסדרה הם: החרט והמו"ל מתאוס מריאן האב (אנ') שיצר את רוב התחריטים, וכותב המלל, מרטין ציילר (אנ'). שותפים נוספים שתרמו מאיוריהם, הם: וצלב הולאר (אנ'), קספר מריאן, ומתאוס מריאן הבן. הסדרה ראתה אור בפרנקפורט, במאה ה-17 ב-38 כרכים. מהדורת צילום שלה הופקה ב-1960 בידי בית ההוצאה "Bärenreiter" (ברנרייטר) שבסיסו בקאסל. מדיה וקבצים בנושא תחריטים מתוך ה"טופוגרפיה גרמניה" בוויקישיתוף ערך זה הוא קצרמר בנושא ספרים ובנושא גאוגרפיה של גרמניה. אתם מוזמנים לתרום לוויקיפדיה ולהרחיב אותו.
שפרינגר

שפרינגר (בגרמנית ובאנגלית: Springer) או ספרינגר הוא שם משפחה יידי-אשכנזי/גרמאני. האם התכוונתם ל... ג'יידן ספרינגר – שחקן NBA אמריקאי ג'רי ספרינגר – מנחה טלוויזיה אמריקאי-יהודי המופע של ג'רי ספרינגר פול ספרינגר – סופר והיסטוריון צבאי אמריקאי אקסל שפרינגר – עיתונאי, עורך עיתונות, מוציא לאור וסופר גרמני שמרן. אוהד ישראל מושבע. הוצאת שפרינגר – חברת הוצאה לאור בינלאומית שבסיסה בברלין וערים אחרות בגרמניה אקסל שפרינגר (הוצאה לאור) – חברת תקשורת ועיתונות גרמנית, מן הגדולות בגרמניה יעקב שפרינגר – מאמן נבחרת ישראל בהרמת משקולות, מקורבנות טבח הספורטאים באולימפיאדת מינכן נחמן שפרינגר – שמו המקורי של נחמן בן-עמי, עיתונאי, עורך, מבקר תיאטרון ומתרגם ישראלי רודולף שפרינגר – שם העט של קרל רנר, מנהיג המפלגה הסוציאל-דמוקרטית האוסטרית בסוף המאה ה-19 ברתולומאיוס שפרנגר ספרינגר ספניאל אנגלי
דרסליה

דרסליה (בגאורגית: დარასელია) הוא שם משפחה גאורגי. האם התכוונתם ל... גיורגי דרסליה – כדורגלן עבר ומאמן כדורגל גאורגי ויטלי דרסליה – כדורגלן גאורגי בתקופת ברית המועצות ויטלי ויטלייביץ דרסליה (אנ') – כדורגלן גאורגי
הארמייה השביעית (ארצות הברית)

הארמייה השביעית של ארצות הברית הייתה אחת מהארמיות של צבא ארצות הברית, אשר הוקמו במהלך מלחמת העולם השנייה. היא השתתפה בלחימה בזירת הים התיכון ובזירת מערב אירופה. לאחר המלחמה הושבתה ובהמשך הוקמה מחדש ושירתה בגרמניה עד אשר מוזגה ב-1966 עם מפקדת צבא ארצות הברית באירופה. הארמייה השביעית הייתה הארמייה האמריקאית הראשונה שנכנסה לקרב במלחמת העולם השנייה. היא הוקמה ערב פלישת בעלות הברית לאי סיציליה ביולי 1943 ולקראתה, על בסיס קורפוס השריון ה-1. בראשה הועמד גנרל ג'ורג' פטון. הארמייה נחתה בדרום סיציליה בצוותא עם הארמייה השמינית של הצבא הבריטי ויחידותיה השתתפו בכיבוש האי מידי כוחות הציר, לרבות כיבוש העיר פלרמו. לאחר כיבוש סיציליה הוקמה הארמייה החמישית של ארצות הברית, אשר פלשה לאיטליה ביחד עם הארמייה השמינית הבריטית. מפקדת הארמייה השביעית חנתה בחודשים הבאים ללא פעילות בפלרמו ובאלג'יר. במרץ 1944 מונה לוטננט גנרל אלכסנדר פאץ' למפקד הארמייה, והחל לתכנן את נחיתת בעלות הברית בדרום צרפת. ביולי 1944 עברה הארמייה לנאפולי שבאיטליה. הארמייה השביעית בצוותא עם כוחות צרפתים נחתה בחופה הדרומי של צרפת ב-15 באוגוסט 1944 במבצע דרגון, כפעולה משלימה לנחיתה בנורמנדי. כוחותיה השתתפו בשחרור דרומה של צרפת לרבות הערים מרסיי, טולון וליון, התקדמו למרחק של כ-600 קילומטרים וב-11 בספטמבר פגשו ביחידות הארמייה השלישית של ארצות הברית, שהתקדמו לשם מנורמנדי. ב-15 בספטמבר 1944 הוכפפה הארמייה השביעית לפיקודה של קבוצת הארמיות השישית, בגזרה הדרומית של חזית בעלות הברית במערב אירופה. לאחר מכן תקפו כוחותיה את קווי ההגנה הגרמניים בהרי הווז' ובאלזס. בדצמבר 1944 נדרשה הארמייה להאריך את קוויה על מנת לתפוס גזרה שנעזבה על ידי הארמייה השלישית לאחר שזו הופנתה להשתתף בקרב על הבליטה. לאחר מכן עמדה הארמייה השביעית בקרב מר עם הגרמנים, שפתחו נגדה במבצע נורדווינד - התקפת הסחה שנועדה לסייע לכוחותיהם בקרב על הבליטה. בפברואר 1945 עברה הארמייה להתקפה, השתתפה בחיסול כיס קולמר, שחררה את שטרסבורג ופרצה לחבל הסאר. כוחותיה תקפו את קו זיגפריד והגיעו אל נהר הריין בתחילת מרץ. במהלך כיבוש גרמניה צלחה הארמייה את הריין וכבשה את נירנברג ומינכן. בשלהי המלחמה באירופה נכנסו חיילי הארמייה למעבר ברנר ופגשו שם את כוחות הארמייה החמישית של ארצות הברית, שהתקדמו שמה מאיטליה. הארמייה השביעית הושבתה בגרמניה במרץ 1946. בשנת 1950 הוקמה מחדש בארצות הברית ונשלחה לשרת בגרמניה, שם הוצבה מפקדתה בקסרקטיני פאץ' בעיר שטוטגרט. ב-1966 הועברה מפקדת הארמייה לעיר היידלברג, ובשלהי אותה שנה מוזגה הארמייה עם מפקדת צבא ארצות הברית באירופה. מדיה וקבצים בנושא הארמייה השביעית בוויקישיתוף תולדות הארמייה, באתר הדיוויזיה ה-70 של ארצות הברית
גביע דייוויס 1985

גביע דייוויס 1985 הייתה התחרות ה-74 במניין מאז ייסוד התחרות. לתחרות נרשמו 63 נבחרות. התחרות נערכה בחסות חברת אלקטרוניקה יפנית NEC. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (2 בתי אירופה, בית אמריקה ובית המזרח). מנצחי הבתים האזוריים קיבלו זכות לעלות לבית העליון במקום 4 נבחרות החלשות של הבית העליון. המשחק על התואר התקיים בין נבחרת שוודיה לבין נבחרת גרמניה המערבית במינכן. הוא הסתיים עם התוצאה 2:3 לטובת שוודיה שניצחה בתחרות בפעם השנייה ברציפות. בעקבות המשחקים בין 8 נבחרות שהפסידו בשלב המוקדמות של הבית העליון איטליה, ברית המועצות, ספרד ויוגוסלביה נותרו בבית העליון. ארגנטינה, צ'ילה, צרפת ויפן ירדו לבתים אזוריים. בעקבות משחקי הבתים האזוריים מקסיקו, ניו זילנד, דנמרק והממלכה המאוחדת עלו לבית העליון. בשנת 1985 נבחרת ישראל שובצה בתת-הבית אירופה א' ונפגשה עם נבחרת הולנד. לאחר הניצחון על הולנד הנבחרת שיחקה נגד אוסטריה. לאחר הניצחון על אוסטריה הנבחרת שיחקה נגד הממלכה המאוחדת במשחק על ראשות הבית. המנצח היה עולה לבית העליון. אתר התחרות
מישור הצפה

מישור הַצָּפָה או פֶשֶׁט הצפה הוא אזור מישורי, המשתרע סביב שני עבריו של נחל או נהר. המישור מתחיל בקו האפיק ומסתיים בשוליו של עמק הנהר. בעת גאות המים, כאשר הנחל או הנהר עולים על גדותיהם, מישור ההצפה מוצף, ומתכסה בחומרי סחף, המושקעים בקרקע על ידי הנהר. אם נביט בחתך רוחב דמיוני של מבנה נחל, או אז, החלק העמוק של ערוץ הנחל, בו זורמים המים, מכונה פֶשֶׁט, והמישור המוגבה משני צדי הפשט, המתכסה במים בעת שיטפון, מכונה פשט ההצפה. במהלך ההיסטוריה, הוקמו ערים רבות בעולם על מישורי הצפה שבסמוך לנהרות. פשטי הצפה של נהרות ונחלים שמשו קרקע נוחה ופורייה לחקלאות. במשך אלפי שנים התבססה כלכלת מצרים העתיקה ומצרים על יבולים שגדלו במישור ההצפה של נהר הנילוס. בעת השיטפון הגדול של 1993 אחד הטיעונים המרכזיים של מבקרי חיל ההנדסה של צבא ארצות הברית היה שהם סכרו בסוללות את גדות הנהרות מיסיסיפי ומיזורי ולא אפשרו לעודף המים לגלוש למישורי הצפה, וגרמו לכך שהמים הגואים בנתיב הנהר המוצר גרמו לפריצת הסוללות ולהצפות במקומות מעובדים או מיושבים. מדיה וקבצים בנושא מישור הצפה בוויקישיתוף מישור הצפה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
קריפטומנזיה

קריפטומְנֶזְיָה (בצרפתית: cryptomnésie) היא הפרעה של הזיכרון המתאפיינת בחוסר יכולת להבדיל בין אירועים שהאדם חווה בעצמו ובין אירועים שעליהם שמע, קרא או חלם. השם הוא הלחם שתי מילים יווניות, κρυπτός (קריפטוס) שפירושה "מוצפן" ו-μνήσης (מנזיס) שפירושה היזכרות. המונח הוכנס לשימוש לראשונה על ידי הפסיכולוג השווייצרי תאודור פלורנוא בפרשת הלן סמית הידועה בכינוי "המדיום ממאדים". קרל גוסטב יונג התייחס לנושא זה בספרו On the Psychology and Pathology of So-Called Occult Phenomena ב-1902 ובמאמר בשם Cryptomnesia ב-1905. קיימת גם הפרעת זיכרון הפוכה, בה הסובל ממנה מתנכר לחלק מהדברים שחווה ומייחס אותם לסרט או ספר.[דרושה הבהרה] יש חוקרים שרואים בקריפטומנזיה הסבר לתופעת זנוגלוסיה. סטף יין, הניו יורק טיימס, קריפטומנזיה: הפרעת הזיכרון שמובילה מוזיקאים להעתיק שירים, באתר הארץ, 29 באוגוסט 2016 Cryptomnesia and Plagiarism (באנגלית) The Psychology of Cryptomnesia: How We Unconsciously Plagiarize Existing Ideas (באנגלית) https://books.google.co.il/books?id=zoblBgAAQBAJ&dq=Cryptomnesia+language&pg=PA101&redir_esc=y#v=onepage&q=Cryptomnesia%20language&f=false
קליפטון וב

קליפטון וב (באנגלית: Clifton Webb;‏ 19 בנובמבר 1889 – 13 באוקטובר 1966) היה שחקן קולנוע, רקדן וזמר אמריקאי זוכה פרס גלובוס הזהב לשחקן המשנה הטוב ביותר ומועמד שלושה פרסי האוסקר על תפקידיו בסרטים "לאורה", "חוד התער" ו"Sitting Pretty". וב נולד באינדיאנפוליס בשם וב פרמלי הולנבק, בנם היחיד של מייבל פרמילי וג'ייקוב גרנט הולנבק. מגיל צעיר למד וב ריקוד ומוזיקה ובתחילת דרכו המקצועית היה לרקדן במופעי תיאטרון בברודוויי ובלונדון. וב היה הומו בחייו האישיים, מעולם לא נישא ולא נולדו לו ילדים. הוא נפטר ב-13 באוקטובר 1966 מהתקף לב בביתו שבבוורלי הילס בגיל 76. על פועלו כשחקן קולנוע קיבל וב כוכב על שמו בשדרת הכוכבים של הוליווד. וב התגלה לראשונה כשחקן קולנוע בגיל מאוחר מאוד, הוא נבחר על ידי הבמאי ההוליוודי אוטו פרמינגר לשחק בדרמה "לאורה", בתפקיד העיתונאי הכריזמטי הרשע וולדו ליידקר, תפקיד זה היה ראשון של וב בהוליווד ובעבורו היה מועמד לפרס אוסקר לשחקן המשנה הטוב ביותר. הוא הוחתם לאחר מכן לחוזה ארוך טווח בחברת ההפקה "פוקס המאה ה-20". ב-1946 זכה וב בפרס גלובוס הזהב לשחקן המשנה הטוב ביותר והועמד בפעם השנייה לפרס האוסקר על משחקו בדרמה "חוד התער" בתור אליוט טמפלטון, בנוסף השתתף בסרטו של הנרי האת'וויי "הפינה האפלה" בתור בעל הגלריה הארדי קאצ'ארט. וב הופיע בשנת 1949 בקומדיה של וולטר לאנג "Sitting Pretty" בתפקיד השמרטף לין בלוודר, וב היה מועמד לפרס אוסקר לשחקן הטוב ביותר על תפקידו בסרט וזכה לשני סרטי המשך בכיכובו "גברת בלוודר הולכת לקולג'" ו"גברת בלוודר מצלצלת בפעמון". וב המשיך להחזיק במעמדו ככוכב גם בשנות ה-50 בזכות תפקידיו בקומדיות "כוכבים ופסים לעד" של הנרי קוסטר בתור מפקד התזמורת הצבאית ג'ון פיליפ סוסה, בהופעה עלייה הועמד לפרס גלובוס הזהב לתפקיד קומי/מוזיקלי הטוב ביותר ו"12 במחיר 1" בתור התעשיין פרנק בנקר גילברת. הוא השתתף בסרטיו של הבמאי הפופולרי ג'ין נגולסקו, סרט האסונות "טיטאניק" בתפקיד הנוסע העשיר ריצ'רד סטורג'ס ובקומדיה "שלוש מטבעות במזרקה" בתפקיד הסופר ג'ון פרדריק שאדוול. הוא זכה להצלחה רבה בבריטניה בזכות השתתפותו בדרמה "האיש שלא היה מעולם" בתפקיד קצין המודיעין הבריטי יואן מונטגיו. לאורה (1944) חוד התער (1946) גברת בלוודר הולכת לקולג' (1948) 12 במחיר 1 (1950) גברת בלוודר מצלצלת בפעמון (1951) סירת החלומות (1952) כוכבים ופסים לעד (1952) טיטאניק (1953) שלוש מטבעות במזרקה (1954) עולמה של אישה (1954) האיש שלא היה מעולם (1956) הנער על הדולפין (1957) חג לאוהבים (1959) השטן לא ישן לעולם (1960) מדיה וקבצים בנושא קליפטון וב בוויקישיתוף קליפטון וב, הבלוג הרשמי קליפטון וב, במסד הנתונים הקולנועיים IMDb (באנגלית) קליפטון וב, באתר AllMovie (באנגלית) קליפטון וב, באתר Rotten Tomatoes (באנגלית) קליפטון וב, במסד הנתונים הקולנועיים KinoPoisk (ברוסית) קליפטון וב, באתר "Find a Grave" (באנגלית)
בלאי

בלאי של חפץ הוא שחיקת איכותו, בעיקר כתוצאה מהשימוש בו, אך לעיתים עקב פגעי הזמן, גם כאשר החפץ אינו בשימוש. שימוש במוצר גורם לבלאי שלו. בגד, למשל, מתבלה כתוצאה מכביסות חוזרות ונשנות, לעיתים הוא נקרע עקב מגע בחפץ חד, נוצרים עליו כתמים שאינם יורדים וכו'. למוצרים שונים, כגון מוצרי גומי או מוצרי מזון, יש חיי מדף מוגבלים, ולכן מוצרים אלה יתבלו גם כאשר לא נעשה בהם שימוש. לצמצום בלאי על המדף ננקטות דרכי אחסון נאותות, כגון שימון או הוספת סיליקה ג'ל לאריזה, למניעת נזקי לחות. לצמצום הבלאי של חפצים נדרשת תחזוקה שלהם. תחזוקה של נעליים, למשל, כוללת צחצוח שלהם. תחזוקה של מכונית כוללת טיפול שגרתי במוסך מדי תקופה מסוימת, לשם החלפה של חלקים שהתבלו. טיפול פחות שגרתי נדרש כאשר בעקבות תאונה נגרם בלאי לגוף המכונית. החלפת חלקים שהתבלו נעשית לעיתים לאחר שהתברר שהחלק אינו ראוי יותר לשימוש, ולעיתים היא נעשית במסגרת תחזוקה מונעת, לאחר תקופת שימוש מסוימת, גם אם תוצאות הבלאי עדיין אינן בולטות. עלייה ברמת החיים מתבטאת לעיתים בהעדפת רכישה של מוצר חדש על פני שיקום של מוצר שהתבלה. כך, למשל, ניתן לשקול האם לתקן נעל שסולייתה נשחקה, או לרכוש נעליים חדשות. בדרך כלל בלאי מהיר אינו תכונה רצויה, מוצרים מסוימים מתוכננים דווקא לבלאי מהיר. דוגמה לכך הן שקיות לשימוש חד-פעמי, המיוצרות כך שיתכלו תוך זמן קצר, על מנת שלא יגרמו לנזק סביבתי. בחשבונאות משתקף הבלאי בפחת שנקבע לחפץ, אך אין זהות בין השניים. הפחת מחושב לפי כללים חשבונאיים. ערכה של מכונית המשמשת עסק יופחת לאפס במהלך שבע שנים, אף שמחיר השוק שלה יהיה גבוה מאפס. ניהול מלאי בארגון מביא בחשבון את הבלאי של המוצרים המשמשים את הארגון, בתכנון תקציב התחזוקה של חפצים אלה וברכישת מלאי נאות של חלקי חילוף.